Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 118

2. A párok összegyűjtik, hogy az ő életükben mi egészséges és mi nem. (I smoke, I play football every week.) 3. Az egészséges életmód valamilyen aspektusát hirdető plakátot készítenek csoportban. A plakátokat kifüggesztik. 4. A párok listát kapnak az alapvető egészségügyi problémákról, melyeket aszerint csoportosítanak, hogy szerintük mennyire súlyosak és mit tesznek/tennének az adott esetben. 5. Átgondolják, milyen gyakoribb egészségi problémájuk van (allergia, fejfájás stb.), ha szükséges (tanári segítséggel), megnézik a szótárban. Ezután a diákok két koncentrikus körbe ülnek. A külső kör a betegeké, a belső az orvosoké. A betegek elmondják az orvosnak, mi a bajuk, és az orvos tanácsot ad. Ezután a külső kör eggyel odébb lép. Most a betegek lesznek az orvosok. A szerepeket cserélve néhányszor megismétlik.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes